《种竹》
唐代·元稹

昔公怜我直，比之秋竹竿。秋来苦相忆，种竹厅前看。

失地颜色改，伤根枝叶残。清风犹淅淅，高节空团团。

鸣蝉聒暮景，跳蛙集幽阑。尘土复昼夜，梢云良独难。

丹丘信云远，安得临仙坛。瘴江冬草绿，何人惊岁寒。

可怜亭亭干，一一青琅玕.孤凤竟不至，坐伤时节阑。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。